"Мы ў курсе заявы расійскага боку. Больш таго, скажу, што мы на малочным форуме ў пачатку года папярэджвалі нашых вытворцаў аб тым, што ў планах Расіі нарошчванне аб`ёмаў вытворчасці малочнай прадукцыі, у тым ліку і сыроў. Мы не сумняваемся, што расійскі бок свае абяцанні выканае, - сказаў Аляксей Багданаў. - Разам з тым хачу адзначыць, што на любым рынку заўсёды прысутнічае і айчынная, і імпартная прадукцыя. Таму лічу, што папулярнасць, якую набыла беларуская малочная прадукцыя ў цэлым і сыры ў прыватнасці на расійскім рынку, дасць магчымасць ёй там застацца".